**შპს - შავი ზღვის საერთაშორისო უნივერსიტეტი**

**ხარისხის მართვის სისტემის დოკუმენტაცია**

**სამართლის კლინიკის დებულება**

*დამტკიცებულია აკადემიური საბჭოს მიერ 22/08/2017წ. - ოქმი №9 (დანართი №10)*

**დამტკიცებულია**

ქვემოთ მოცემული ხელმოწერები ადასტურებს, რომ აღნიშნული დოკუმენტი წაკითხული და მიღებულია.

ხელმოწერის ავტორები ადასტურებენ, რომ ისინი ნამდვილად ფლობენ წინამდებარე დოკუმენტში არსებულ ინფორმაციას და უზრუნველყოფენ მასში ასახული პირობების განხორციელებას.

|  |  |  |
| --- | --- | --- |
| მოამზადა: | სამართლისა და სახელმწიფო მმართველობის სკოლა |  |
| შეამოწმა | ხარისხის მართვის კომისია |  |
| დაამტკიცა: | აკადემიური საბჭო |  |

|  |  |  |
| --- | --- | --- |
| დოკუმენტის No: IBSU.R38G |  | ვერსია: 2.00განახლების თარიღი: 21/11/2022 |
| შეუმოწმებელი ვერსია 🞎 | შემოწმებული ვერსია 🗹 | დამტკიცების თარიღი: 22/08/2017 |

**შინაარსი**

[შეტანილი ცვლილებები 4](#_Toc101366393)

[ცვლილებების ნუსხა 5](#_Toc101366394)

[კლინიკის სტრუქტურა, ხელმძღვანელობა, შემადგენლობა 5](#_Toc101366395)

[ზოგადი დებულებები 5](#_Toc101366396)

[კლინიკის ძირითადი მიზნები 5](#_Toc101366397)

[კლინიკის საქმიანობის პერიოდი და წესი 5](#_Toc101366398)

[კლინიკის საქმიანობის პროცედურული საკითხები 5](#_Toc101366399)

[სტუდენტის მოვალეობები 5](#_Toc101366400)

[სტუდენტების შეფასება 5](#_Toc101366401)

[კლინიკაში საქმის წარმოების წესი 5](#_Toc101366402)

[კლინიკის სტრუქტურა, ხელმძღვანელობა, შემადგენლობა 5](#_Toc101366403)

[კლინიკის ზედამხედველი ადვოკატი 5](#_Toc101366404)

[დასკვნითი დებულებები 5](#_Toc101366405)

[მუხლი 1 ზოგადი დებულებები 6](#_Toc101366406)

[მუხლი 2 კლინიკის ძირითადი მიზნები 6](#_Toc101366407)

[მუხლი 3 კლინიკის საქმიანობის პერიოდი და წესი 6](#_Toc101366408)

[მუხლი 4 კლინიკის საქმიანობის სფერო და ფარგლები 7](#_Toc101366409)

[მუხლი 5 კლინიკის უფლებამოსილებანი 8](#_Toc101366410)

[მუხლი 6 კლინიკის საქმიანობის პროცედურული საკითხები 9](#_Toc101366411)

[მუხლი 7 სტუდენტის მოვალეობები 9](#_Toc101366412)

[მუხლი 8 სტუდენტების შეფასება 10](#_Toc101366413)

[მუხლი 9 კლინიკაში საქმის წარმოების წესი 10](#_Toc101366414)

[მუხლი 10 იმიტირებული სასამართლო პროცესი 10](#_Toc101366415)

[მუხლი 11 კლინიკის სტრუქტურა, ხელმძღვანელობა, შემადგენლობა 11](#_Toc101366416)

[მუხლი 12 კლინიკის ხელმძღვანელი 11](#_Toc101366417)

[მუხლი 13 კლინიკის ზედამხედველი ადვოკატი 11](#_Toc101366418)

[მუხლი 14 კლინიკის პერსონალის მიღება-გათავისუფლების წესი 12](#_Toc101366419)

[მუხლი 15 დასკვნითი დებულებები 12](#_Toc101366420)

შეტანილი ცვლილებები

|  |  |  |  |
| --- | --- | --- | --- |
| **#** | **გადაწყვეტილების მიმღები ორგანო** | **ოქმის №** | **თარიღი** |
| 1 | აკადემიური საბჭო | 6 | 07.05.2019 |
| 2 | მმართველი საბჭო[[1]](#footnote-1) | 18 | 18.04.2022 |
| 3 | მმართველი საბჭო | 36 | 21.11.2022 |

**თავდაპირველი რედაქცია:** 22.08.2017

ცვლილებების ნუსხა

|  |  |  |  |
| --- | --- | --- | --- |
| **#** | **თარიღი** | **მუხლი** | **შენიშვნა** |
|  | 07.05.2019 | 1 | ზოგადი დებულებები |
|  | 07.05.2019 | 3 | კლინიკის საქმიანობის პერიოდი  |
|  | 07.05.2019 | 4 | კლინიკის საქმიანობის სფერო და წესი |
|  | 07.05.2019 | 5 | კლინიკის საქმიანობის სფერო და წესი |
|  | 07.05.2019 | 6 | კლინიკის საქმიანობის პროცედურული საკითხები |
|  | 07.05.2019 | 11 | კლინიკის სტრუქტურა, ხელმძღვანელობა, შემადგენლობა |
|  | 18.04.2022 | 1 | ზოგადი დებულებები |
|  | 18.04.2022 | 2 | კლინიკის ძირითადი მიზნები |
|  | 18.04.2022 | 3 | კლინიკის საქმიანობის პერიოდი და წესი |
|  | 18.04.2022 | 6 | კლინიკის საქმიანობის პროცედურული საკითხები |
|  | 18.04.2022 | 7 | სტუდენტის მოვალეობები |
|  | 18.04.2022 | 8 | სტუდენტების შეფასება |
|  | 18.04.2022 | 9 | კლინიკაში საქმის წარმოების წესი |
|  | 18.04.2022 | 11 | კლინიკის სტრუქტურა, ხელმძღვანელობა, შემადგენლობა |
|  | 18.04.2022 | 13 | კლინიკის ზედამხედველი ადვოკატი |
|  | 18.04.2022 | 15 | დასკვნითი დებულებები |
|  | 21.11.2022 | 1 | ზოგადი დებულებები |
| 18 | 21.11.2022 | 3 | კლინიკის საქმიანობის პერიოდი და წესი |
| 19 | 21.11.2022 | 11 | კლინიკის სტრუქტურა, ხელმძღვანელობა, შემადგენლობა |
| 20 | 21.11.2022 | 12 | კლინიკის ხელმძღვანელი |

1. ზოგადი დებულებები
	1. წინამდებარე დებულება განსაზღვრავს შპს „შავი ზღვის საერთაშორისო უნივერსიტეტის“ (შემდგომში ,,შზსუ“) სამართლისა და სახელმწიფო მმართველობის სკოლის სამართლის კლინიკის სტატუსს, სტრუქტურასა და ფუნქციებს.
	2. „სამართლის კლინიკა (შემდგომში - „კლინიკა“) არის სამართლისა და სახელმწიფო მმართველობის სკოლის სასწავლო-საგანმანათლებლო სტრუქტურული ერთეული, რომლის უმთავრესი მიზანია სტუდენტებისათვის პრაქტიკული უნარ-ჩვევების გამომუშავება და სტუდენტებში სამართლებრივი აზროვნების, სამართლებრივი პრობლემების დამოუკიდებლად გადაჭრის, პროფესიული მეტყველების უნარის განვითარება და მაღალი კვალიფიკაციის იურისტის უნარ-ჩვევების ჩამოყალიბება.
	3. კლინიკა არ წარმოადგენს იურიდიულ პირს, არ გააჩნია კანცელარია, ბლანკი და ბეჭედი; კლინიკის მისამართია: ქ. თბილისი, დ. აღმაშენებლის 13 კმ, #2, 0131.

*ცვლილებები შეტანილია აკადემიური საბჭოს 2019 წლის 7 მაისის გადაწყვეტილებით - ოქმი #6*

*ცვლილებები შეტანილია მმართველი საბჭოს 2022 წლის 18 აპრილის გადაწყვეტილებით - ოქმი #18*

*ცვლილებები შეტანილია მმართველი საბჭოს 2022 წლის 21 ნოემბრის გადაწყვეტილებით - ოქმი #36*

1. **კლინიკის ძირითადი მიზნები**
	1. სამართლის კლინიკა უზრუნველყოფს სამართლის საბაკალავრო და სამაგისტრო პროგრამების ფარგლებში პრაქტიკული სამართლის კლინიკის სილაბუსით განსაზღვრული სასწავლო პრაქტიკის კომპონენტის ათვისებას.

*ცვლილებები შეტანილია მმართველი საბჭოს 2022 წლის 18 აპრილის გადაწყვეტილებით - ოქმი #18*

* 1. კლინიკა ხელს უწყობს სტუდენტის მიერ მიღებული თეორიული ცოდნის განმტკიცებასა და ცოდნის პრაქტიკაში გამოყენების უნარის განვითარებას, სტუდენტის მიერ პროფესიული უნარ-ჩვევების გამომუშავებას და აკადემიურ გარემოში შეძენილი კომპეტენციების (ცოდნისა და უნარების) რეალურ ან/და იმიტირებულ სიტუაციებში გამოცდას, სტუდენტის მზაობის შემოწმებას დამოუკიდებელი მუშაობისათვის თანამედროვე მოთხოვნების პირობებში.
	2. წინამდებარე მუხლით განსაზღვრული მიზნების განსახორციელებლად, კლინიკა თანამშრომლობს სხვა უნივერსიტეტებთან არსებულ მსგავს იურიდიულ კლინიკებთან და სხვა დაინტერესებულ პირებთან.
1. **კლინიკის საქმიანობის პერიოდი და წესი**
	1. პრაქტიკული კომპონენტის გავლა სტუდენტს შეუძლია პრაქტიკული სამართლის კლინიკის სილაბუსით განსაზღვრულ პერიოდში. კლინიკის სტუდენტი იქნება შზსუ-ს სამართლისა და სახელმწიფო მმართველობის სკოლის სამართალმცოდნეობის საბაკალავრო ან შედარებითი კომერციული სამართლის სამაგისტრო პროგრამის სტუდენტი, რომელიც დარეგისტრირდება აღნიშნულ კომპონენტზე უნივერსიტეტის ელექტრონული ბაზის მეშვეობით.
	2. კლინიკის საქმიანობა სემესტრულია. კლინიკის საქმიანობა ჩერდება, თუ შესაბამის სემესტრში იურიდიული პრაქტიკის კომპონენტზე არ დარეგისტრირდა მინიმუმ 5 სტუდენტი საბაკალავრო საფეხურიდან ან 3 სტუდენტი სამაგისტრო საფეხურიდან.

*ცვლილებები შეტანილია აკადემიური საბჭოს 2019 წლის 7 მაისის გადაწყვეტილებით - ოქმი #6*

*ცვლილებები შეტანილია მმართველი საბჭოს 2022 წლის 18 აპრილის გადაწყვეტილებით - ოქმი #18*

*ცვლილებები შეტანილია მმართველი საბჭოს 2022 წლის 21 ნოემბრის გადაწყვეტილებით - ოქმი #36*

1. **კლინიკის საქმიანობის სფერო და ფარგლები**
	1. კლინიკის საქმიანობები და აქტივობები ძირითადად წარიმართება შემდეგი მიმართულებებით:
		1. სამართლებრივი კონსულტაციები - მოიცავს შემდეგ კომპონენტებს:

ა) საექსპერტო საქმიანობა;

ბ) კლიენტების კონსულტირება.

4.2.2 სამართლებრივი კონსულტაციების ფარგლებში კლინიკის სტუდენტები ლიცენზირებული ადვოკატის ზედამხედველობის ქვეშ და მასთან ერთად განახორციელებენ კლიენტების საქმეების შესწავლას, ანალიზს, კონსულტაციების გაწევას, სამართლებრივი დასკვნების და რეკომენდაციების შემუშავებას.

* 1. წარმომადგენლობა - მოიცავს შემდეგ კომპონენტებს:

ა) წარმომადგენლობა ბიზნეს ტრანსაქციების დროს;

ბ) წარმომადგენლობა ადმინისტრაციულ ორგანოებთან ურთიერთობის დროს;

გ) საპროცესო დოკუმენტების მომზადება;

დ) საპროცესო წარმომადგენლობა საერთო სასამართლოების სისტემაში მიმდინარე დავებზე;

ე) წარმომადგენლობა საარბიტრაჟო განხილვებში;

ვ) საპროცესო წარმომადგენლობა საკონსტიტუციო სასამართლოში.

* 1. წარმომადგენლობის ფარგლებში კლინიკის სტუდენტები მონაწილეობას მიიღებენ ბიზნეს მოლაპარაკებების, სამართლებრივი დისკუსიების დაგეგმვა-განხორციელებაში, ადმინისტრაციული საჩივრის მომზადება-განხილვაში, საპორცესო დოკუმენტების მომზადებაში, წინასაპროცესო მოქმედებების განხორციელებაში, მტკიცებულებების შეგროვებაში, მხარეების და მოწმეთა მომზადებაში. სტუდენტებს ასევე საშუალება ექნებათ, უშუალოდ დაესწრონ საპროცესო განხილვებს.
	2. დავის გადაწყვეტის ალტერნატიული საშუალებები - მოიცავს შემდეგ კომპონენტებს:

ა) სამედიაციო მომსახურება;

ბ) საარბიტრაჟო მომსახურება.

* 1. დავის გადაწყვეტის ალტერნატიული საშუალებების ფარგლებში კლინიკის სტუდენტები მონაწილეობას მიიღებენ საქმის შესწავლასა და გადაწყვეტილების პროექტის მომზადებაში.
	2. კვლევითი და ანალიტიკური საქმიანობა - მიმართულება მოიცავს შემდეგ კომპონენტებს:

ა) სასამართლო პრაქტიკის კვლევა;

ბ) ადმინისტრაციული ორგანოების პრაქტიკის კვლევა;

გ) სხვა ქვეყნების კანონმდებლობის და პრაქტიკის კვლევა;

დ) საკანონმდებლო წინადადებების ინიცირება/ექსპერტიზა;

ე) პრაქტიკის განზოგადების საფუძველზე დასკვნების/რეკომენდაციების შემუშავება.

* 1. პროფესიული უნარ-ჩვევების განვითარება - მოიცავს შემდეგ კომპონენტებს:

ა) პრაქტიკული აქტივობების სიმულაცია, მათი ანალიზი და შეფასება;

ბ) კომუნიკაციის უნარების ტრენინგი/ვორქშოპი;

გ) სამართლებრივი დოკუმენტების მომზადების პრატიკუმი;

დ) იურიდიული ფსიქოლოგიის ტრენინგი/ვორქშოპი;

ე) თვითგანვითარების ტრენინგი/ვორქშოპი;

ვ) პროფესიული ეთიკის ტრენინგი/ვორქშოპი;

ზ) მოწვეული სპეციალისტის მასტერკლასები.

* 1. სტუდენტის კარიერულ განვითარებაზე ზრუნვა - მოიცავს შემდეგ კომპონენტებს:

ა) პერსონალური განვითარების გეგმის შემუშავება;

ბ) პოტენციური დამსაქმებლის მოძიებაში დახმარება და რეკომენდირება;

გ) პარტნიორ ორგანიზაცებსა და იურიდიულ ფირმებში სტაჟირების/დასაქმების პროგრამების მოძიებაში დახმარება.

* 1. სამართლებრივი ცნობიერების ამაღლების მიზნით კლინიკა ასევე ახორციელებს სამართლის პრაქტიკულ კურსს ზოგადსაგანმანათლებლო დაწესებულებების მოსწავლეთათვის.

*ცვლილებები შეტანილია აკადემიური საბჭოს 2019 წლის 7 მაისის გადაწყვეტილებით - ოქმი #6*

1. **კლინიკის უფლებამოსილებანი**

*ცვლილებები შეტანილია აკადემიური საბჭოს 2019 წლის 7 მაისის გადაწყვეტილებით - ოქმი #6*

* 1. კლინიკაში საქმეთა შემოდინების წყაროებია:
		1. პირდაპირი კომუნიკაცია პოტენციურ კლიენტებთან უნივერსიტეტის გაზეთის, სტენდის, ცხელი ხაზის, ელექტრონული ფოსტის და სხვა მსგავსი საშუალებების გამოყენებით;
		2. პარალელურად საქმეთა შემოდინება მოხდება პარტნიორი იურიდიული კომპანიებიდან, რომლებთანაც შზსუ-ს აქვს გაფორმებული ურთიერთთანამშრომლობის მემორანდუმები. აღნიშნული კომპანიები გადმოამისამართებენ მათ იურისდიქციაში მოხვედრილი საქმეების იმ კატეგორიას, რომელთა სირთულის დონე დასაძლევი იქნება კლინიკის სტუდენტებისთვის.
1. **კლინიკის საქმიანობის პროცედურული საკითხები**
	1. კლინიკის მომსახურეობის მისაღებად კლიენტმა უნდა გაიაროს შემდეგი ეტაპები:
		1. კლინიკასთან პირველადი კონტაქტი (პირადი, სატელეფონო ან ელექტრონული ფოსტის მეშვეობით);
		2. ინტერვიუ კლინიკის ზედამხედველი ადვოკატის წინასწარი თანხმობითა და ხელმძღვანელობით;

*ცვლილებები შეტანილია მმართველი საბჭოს 2022 წლის 18 აპრილის გადაწყვეტილებით - ოქმი #18*

* + 1. სარეკომენდაციო დასკვნის გაცემა;
		2. (ამოღებულია);

*ცვლილებები შეტანილია აკადემიური საბჭოს 2019 წლის 7 მაისის გადაწყვეტილებით - ოქმი #6*

* + 1. საქმის დახურვა.
	1. კლინიკის თითოეულ კლიენტზე, იხსნება საქმე შესაბამისი საიდენტიფიკაციო მონაცემებით. კლინიკაში იწარმოებს საქმეთა და დოკუმენტბრუნვის ერთიანი რეესტრი.
1. **სტუდენტის მოვალეობები**
	1. სტუდენტი ვალდებულია პასუხისმგებლობით მოეკიდოს კლინიკის კლიენტებსა და მისი განხილვის ქვეშ არსებულ საქმეებს; დაიცვას საქმესთან დაკავშირებით მიღებული ინფორმაციის კონფიდენციალურობა; დაიცვას ეთიკის ნორმები. დაემორჩილოს წინამდებარე დებულების მოთხოვნებსა და კლინიკის ხელმძღვანელის/ზედამხედველი ადვოკატის მითითებებს; დაესწროს კლინიკის თეორიულ მეცადინეობებს, განახორციელოს პრაქტიკული დავალებები და შეასრულოს ყველა ის მოქმედება, რაც უკავშირდება მისი მონაწილეობითა და ჩართულობით საქმის წარმოებას.

*ცვლილებები შეტანილია მმართველი საბჭოს 2022 წლის 18 აპრილის გადაწყვეტილებით - ოქმი #18*

1. **სტუდენტების შეფასება**
	1. სტუდენტის მიერ პრაქტიკული კომპონენტის ათვისების შეფასება ხდება კლინიკური სწავლების შედეგად მიღებული დარგობრივი და ზოგადი კომპეტენციების მიხედვით შეფასების 100-ქულიანი მრავალკომპონენტიანი სისტემის საფუძველზე, სილაბუსით გათვალისწინებული წესით.
	2. კლინიკაში მონაწილე სტუდენტთა შეფასება ხდება კლინიკის ხელმძღვანელისა და ზედამხედველი ადვოკატის მიერ.

*ცვლილებები შეტანილია მმართველი საბჭოს 2022 წლის 18 აპრილის გადაწყვეტილებით - ოქმი #18*

* 1. დადებითი შეფასებების შემთხვევაში, სტუდენტს ენიჭება საგანმანათლებლო პროგრამით გათვალისწინებული კრედიტი.
1. **კლინიკაში საქმის წარმოების წესი**
	1. კლინიკაში სტუდენტები კლინიკის ხელმძღვანელის/ზედამხედველი ადვოკატის დახმარებით მიიღებენ საქმეებს და დაინტერესებულ პირებს გაუწევენ სათანადო სამართლებრივ დახმარებას, რა დროსაც ყოველ კლიენტზე იხსნება საქმე, რომელშიც შედის:
		1. კლიენტის საანკეტო მონაცემები;
		2. პრობლემის არსი, მიღებული ზომები და შედეგები;
		3. ინფორმაცია გაწეული და გასაწევი მომსახურების შესახებ;
		4. მტკიცებულებები და პროცესუალური დოკუმენტების ასლები;
		5. რა შედეგით დასრულდა საქმე, თუ ამ კონკრეტულ საქმეზე უკვე დადგა სამართლებრივი შედეგები;
		6. საქმესთან დაკავშირებული სხვა ინფორმაცია.
	2. კლინიკის მომსახურებით დაინტერესებულ კლიენტთა, მათი საქმეების და სხვა დატვირთვის გადანაწილება კლინიკის სტუდენტებს შორის უნდა მოხდეს კლინიკის ხელმძღვანელის ან ზედამხედველი ადვოკატის მიერ.

*ცვლილებები შეტანილია მმართველი საბჭოს 2022 წლის 18 აპრილის გადაწყვეტილებით - ოქმი #18*

1. **იმიტირებული სასამართლო პროცესი**
	1. კლინიკის ყოველი სემესტრი შესაძლებელია დასრულდეს იმიტირებული პროცეს(ებ)ის ორგანიზებით/ჩატარებითა და კლინიკის შესაბამისი საფეხურის, სტუდენტთა საქმიანობის შემაჯამებელი ჯგუფური განხილვით;
	2. იმიტირებული საქმეების წარმოების დასრულების შემდეგ, საქმეში მონაწილე სტუდენტები მოახდენენ აღნიშნული საქმეების ჯგუფურ განხილვას მათ მიერ შესრულებული სამუშაოების მიხედვით.
2. **კლინიკის სტრუქტურა, ხელმძღვანელობა, შემადგენლობა**
	1. კლინიკას საქმიანობის საერთო ორგანიზაციას ახორციელებს კლინიკის ხელმძღვანელი, რომელიც არის სამართლისა და სახელმწიფო მმართველობის სკოლის პერსონალი ან/და მოწვეული სპეციალისტი. მას ნიშნავს უნივერსიტეტის რექტორი დეკანის წარდგინებით;
	2. კლინიკის ხელმძღვანელი აკომპლექტებს კლინიკას მოწვეული ზედამხედველი ადვოკატებით;
	3. კლინიკაში სამუშაოდ შეიძლება მოწვეულ იქნეს გარეშე პრაქტიკოსი სპეციალისტ(ებ)იც.

 *ცვლილებები შეტანილია აკადემიური საბჭოს 2019 წლის 7 მაისის გადაწყვეტილებით - ოქმი #6*

 *ცვლილებები შეტანილია მმართველი საბჭოს 2022 წლის 18 აპრილის გადაწყვეტილებით - ოქმი #18*

 *ცვლილებები შეტანილია მმართველი საბჭოს 2022 წლის 21 ნოემბრის გადაწყვეტილებით - ოქმი #30*

1. **კლინიკის ხელმძღვანელი**
	1. კლინიკის ხელმძღვანელი:
		1. პასუხისმგებელია საქართველოს ნორმატიული აქტების, შზსუ-ის დებულებების შესრულებაზე, რომელიც ეხება კლინიკის საქმიანობას;
		2. ანაწილებს მოვალეობებს კლინიკის თანამშრომლებს შორის, აძლევს მათ შესასრულებლად სავალდებულო მითითებებს, აკონტროლებს თანამშრომელთა მიერ სამსახურებრივი მოვალეობების შესრულებას;
		3. კლინიკის დებულებით განსაზღვრული ფუნქციების განხორციელების მიზნით, შზსუ-ის მიერ დადგენილ ფარგლებში, ახორციელებს კლინიკის რესურსების მართვას და პასუხისმგებელია მის სწორ გამოყენებასა და მოვლა-პატრონობაზე;
		4. კომპეტენციის ფარგლებში, დამოუკიდებლად წყვეტს კლინიკის საქმიანობასთან დაკავშირებულ ყველა სხვა საკითხს;
		5. კლინიკის ხელმძღვანელი ანგარიშვალდებულია შზსუ-ის რექტორისა და სამართლისა და სახელმწიფო მმართველობის სკოლის დეკანის წინაშე.

 *ცვლილებები შეტანილია მმართველი საბჭოს 2022 წლის 21 ნოემბრის გადაწყვეტილებით - ოქმი #30*

1. **კლინიკის ზედამხედველი ადვოკატი**
	1. კლინიკის ზედამხედველი ადვოკატი ახორციელებს კლინიკაში განსახილველად შემოსულ საქმეთა არსებით მართვას. ის ზედამხედველობს სტუდენტთა მიერ კლინიკაში შემოსული საქმეების მიღების, წარმოების, საბოლოო დოკუმენტის გაცემისა და დახურვის ყველა სამართლებრივ საკითხს.

*ცვლილებები შეტანილია მმართველი საბჭოს 2022 წლის 18 აპრილის გადაწყვეტილებით - ოქმი #18*

* 1. კლინიკის ზედამხედველი ადვოკატი იღებს შესაბამის გადაწყვეტილებებს კლინიკაში დარეგისტრირებულ საქმეებზე, მათი წარმოებაში მიღების, წარმოების შეწყვეტის და დასრულების შესახებ.

*ცვლილებები შეტანილია მმართველი საბჭოს 2022 წლის 18 აპრილის გადაწყვეტილებით - ოქმი #18*

* 1. მონაწილეობას იღებს კლინიკაში ჩატარებულ ჯგუფურ განხილვებში და იმიტირებულ სასამართლო პროცესებში;
	2. პრაქტიკის ხელმძღვანელთან ერთად ახდენს კლინიკის სტუდენტის შუალედურ შეფასებას.
1. **კლინიკის პერსონალის მიღება-გათავისუფლების წესი**
	1. კლინიკის საქმიანობა ხორციელდება შზსუ-ის მიერ კლინიკის თანამშრომლებთან დადებული შრომითი/მომსახურების ხელშეკრულების საფუძველზე.
	2. კლინიკის პერსონალის მიღება-გათავისუფლებას და მათთან ხელშეკრულების გაფორმების საკითხს უშუალოდ წყვეტს შზსუ-ის რექტორი დეკანის წარდგინების საფუძველზე.
2. **დასკვნითი დებულებები**
	1. საკითხები, რომელბიც არ არის მოწესრიგებული წინამდებარე დებულებით, რეგულირდება შესაბამისი პრაქტიკული სამართლის კლინიკის სილაბუსით.

*ცვლილებები შეტანილია მმართველი საბჭოს 2022 წლის 18 აპრილის გადაწყვეტილებით - ოქმი #18*

* 1. წინამდებარე დებულება ძალაში შედის შზსუ-ის მმართველი საბჭოს მიერ მისი დამტკიცებისთანავე.

*უნივერსიტეტის წესების შეუსრულებლობა დაუშვებელია. ყველა ვალდებულია იცნობდეს შზსუ-ს მიერ შემუშავებულ წესებსა და რეგულაციებს.*

*შზსუ ყველას თანაბარ შესაძლებლობებს სთავაზობს, განურჩევლად სქესის, რასის, ეროვნების, წარმომავლობის, რწმენის, საზოგადოებრივი სტატუსის, ფიზიკური, გონებრივი, ემოციური სხვაობისა და სწავლის განსხვავებული უნარისა.*

**გამოსცა:**

**შპს - შავი ზღვის საერთაშორისო უნივერსიტეტი**

დავით აღმაშენებლის ხეივანი, 13 კმ., 2, 0131
თბილისი, საქართველო

www.ibsu.edu.ge
*contact@ibsu.edu.ge*

1. უნივერსიტეტის რექტორის ბრძანებით 2021 წლის 01 ნოემბრიდან, მმართველ საბჭოს მიენიჭა წინამდებარე დოკუმენტის ცვლილების უფლებამოსილება. [↑](#footnote-ref-1)